НАЙЛЕПШЫ на Віцебшчыне сельскі Дом культуры не давялося доўга шукаць — у вёску Багатырская Полацкага раёна некалькі разоў у гадзіну ходзіць рэйсавы аўтобус. З аднаго боку, для сялян — усе выгоды, два гарады з клубамі, музеямі, мастацкімі галерэямі і палацамі культуры побач. Але чым здзівіць у такім разе мясцовых жыхароў сельскім культработнікам? На справе атрымалася ўсё наадварот — гарадскія школьнікі, а таксама замежныя госці рады завітаць да багатыроўцаў за аўтэнтычнай народнай культурай.